
«Мотор майларын таңбалау және қадағалау қағидаларын бекіту туралы» Қазақстан Республикасы Энергетика министрінің 2026 жылғы                   30 қаңтардағы № 44-н/қ бұйрығына өзгерістер енгізу туралы


БҰЙЫРАМЫН:
1. «Мотор майларын таңбалау және қадағалау қағидаларын бекіту туралы» Қазақстан Республикасы Энергетика министрінің 2026 жылғы 30 қаңтардағы 
№ 44-н/қ  бұйрығына (Нормативтік құқықтық актілерді мемлекеттік тіркеу тізілімінде № 37926 болып тіркелген) мынадай өзгерістер енгізілсін:
бұйрықтың тақырыбы жаңа редакцияда жазылсын: 
«Жағармай майларының, жағармай материалдарының және арнайы автомобиль сұйықтықтарының жекелеген түрлерін таңбалау және қадағалау қағидаларын бекіту туралы»;
1-тармақ жаңа редакцияда жазылсын:
 «1. Қоса беріліп отырған Жағармай майларының, жағармай материалдарының және арнайы автомобиль сұйықтықтарының жекелеген түрлерін таңбалау және қадағалау қағидалары (бұдан әрі – Қағидалар) бекітілсін.»;
көрсетілген бұйрықпен бекітілген Мотор майларын таңбалау және қадағалау қағидалары осы бұйрыққа қосымшаға сәйкес жаңа редакцияда жазылсын.
2. Қазақстан Республикасы Энергетика министрлігінің Мұнай-газ-химия және техникалық реттеу департаменті Қазақстан Республикасының заңнамасында белгіленген тәртіппен:
1) осы бұйрықты Қазақстан Республикасының Әділет министрлігінде мемлекеттік тіркеуді;
2) осы бұйрықты ресми жариялағаннан кейін оны                                            Қазақстан Республикасы Энергетика министрлігінің интернет-ресурсында орналастыруды;
3) осы бұйрықты Қазақстан Республикасының Әділет министрлігінде мемлекеттік тіркегеннен кейін он жұмыс күні ішінде Қазақстан Республикасы Энергетика министрлігінің Заң қызметі департаментіне осы
тармақтың 1) және 2) тармақшаларында көзделген іс-шаралардың орындалғаны туралы мәліметтерді ұсынуды қамтамасыз етсін.
3. Осы бұйрықтың орындалуын бақылау жетекшілік ететін                             Қазақстан Республикасының Энергетика вице-министріне жүктелсін.
4. Осы бұйрық алғашқы ресми жарияланған күнінен кейін күнтізбелік алпыс күн өткен соң қолданысқа енгізіледі.

«КЕЛІСІЛДІ»
          Қазақстан Республикасының
Қаржы министрлігі

Қазақстан Республикасының 
Сауда және интеграция министрлігі 

